open-index/open-wikipedia-markdown huggingface dataset:
Skiensysla

**Skien(s)sysla** (norrønt *Skiđusýsla*) av Skidan, var i middelalderen et syssel i Norge som omfattet Grenland, Telemark og Numedal. Det historiske fylket Grenafylke ble omkring 1160 gjort til et syssel.

Skiensysla bestod av to deler Nedre Telemark eller *[[Tiendetaket]]* og Øvre Telemark eller *[[Skattlandet]]* (det egentlige Telemark).

## Nedre Telemark (Tiendetaket)
* Solum prestegjeld
* Holla prestegjeld
* Bø prestegjeld
* Sauherad prestegjeld
* Heddal prestegjeld

## Øvre Telemark
* Fyresdal prestegjeld
* Vinje prestegjeld
* Lårdal prestegjeld
* Kviteseid prestegjeld
* Seljord prestegjeld
* Hjartdal prestegjeld
* Tinn prestegjeld

## Kilder
* 
* Telemarks historie 1: Før 1814 
*  Matrikkel etter reskript 23.01.1665, L0026: Nedre og Øvre Telemark fogderi, digitalarkivet.no
Tunsbergsysla

**Tunsbergsyssel** (norrønt *Túnsbergsýsla*) av byen Tunsberg, var i middelalderen et syssel i Norge som 
omfattet Vestfold og søndre Buskerud opp til Drammensfjorden. Det historiske fylket Vestfold strakte seg opp til Hringariki, men fra omkring 1160, da kong Magnus Erlingsson delte inn landet i sysler, ble Drammensfjorden skillet mellom Oslosysla og Tønsbergsysla.

Lenge var det slik at kjøpmenn fra Tønsberg kunne drive handel syd for fjorden – i Kobbervik og på Strømsø – mens de fra Oslo holdt seg på nordsiden - på Bragernes. De senere ladestedene Strømsø og Bragernes ble ikke forent til én by før etableringen av Drammen på 1800-tallet.

Sørlandets første by, Arendal, var opprinnelig ladested under Tønsberg.

Det opprinnelige Tunsbergsysla, senere Tønsberg len omfattet inntil 1624 også nedre deler av Numedal. Det kommer av opplysninger fra drapssaker fra 1300-tallet viser at Sandsvær var en del av Tunsbergsysla på den tiden. To drottsetene, Ivar Ogmundsson og Orm Øysteinsson var også sysselmann i Tunsberg i første halvdel av århundret, og de er oppført som ombudsmann ved to ulike tilfeller. På bakgrunn av et såkalt *provsbrev* (bevisbrev) fra utstedt i Sigdal i 1350 slutter man at Tverrdalene, et gammel begrep for Sigdal, Eggedal, Snarum og Krødsherad, var også en del av Tunsbergsysla.

## [[Skipreide]]r
Tunsbergsysla var inndelt i følgende skipreider:

## Referanser
Trond Berg

**Trond Berg** er navnet til flere personer:

* Trond Berg (biolog) (født 1934)
* Trond Berg Eriksen (født 1945), idéhistoriker
* Trond Berg (musiker) (født 1957)
Sandvikstunnelen

**Sandvikstunnelen** er en motorveitunnel under planlegging i Norge. Den blir en del av E18 og vil gå under Sandvikselva i Bærum kommune i Akershus. Tunnelen inngår i motorveiprosjektet Ramstadsletta–Nesbru som er den midterste parsellen av E18 Vestkorridoren.

## Bakgrunn
Statens vegvesen har satt i gang et omfattende planarbeid for å modernisere og utbedre E18 mellom Lysaker og Drengsrud i Asker. Byggingen av den første parsellen, Lysaker–Ramstadsletta, ble igangsatt i 2020, mens plan- og reguleringsarbeidet på den påfølgende parsellen, Ramstadsletta–Nesbru, startet våren 2021. Sandvikstunnelen vil utgjøre størstedelen av denne parsellen, og den vil gå under Sandvika fra Blommenholm til Slependen. Tunnelen vil også knytte E18 og E16 gjennom øst- og vestvendte ramper i fjellet.

Målet med tunnelen er å redusere trafikk- og støybelastning i Sandvika, og bedre forholdene for kollektivtransport og myke trafikanter i området. Tunnelen skal også åpne Sandvika sentrum mot Kadettangen og sjøen, blant annet ved å rive Sandviksbrua der E18 går i dag.

Tunnelen blir cirka 3600 meter lang.

## Fremdrift
Tunnelen er under planlegging, og en reguleringsplan for parsellen forventes klar andre eller tredje kvartal 2023. Deretter følger høringsfase og politiske vedtak. Statens vegvesen har som mål at reguleringsplanen er politisk vedtatt våren 2024, og tunnelen skal ifølge Nasjonal transportplan stå klar i 2032.

### Tunnelnavnet
I forbindelse med planleggingsarbeidet ønsket Statens vegvesen å avklare navnet på den fremtidige tunnelen. Statens kartverk vurderte både «Sandvikatunnelen» og «Sandvikstunnelen», og falt til slutt ned på sistnevnte, siden det samsvarer best med gjeldende rettskrivingsprinsipper i norsk. Det samsvarer også med tilsvarende stedsnavn i området, blant andre Sandvikselva, Sandviksåstunnelen og Sandviksveien.

## Se også
*E18 Vestkorridoren
*Veitunneler i Norge

## Referanser


## Eksterne lenker
* Prosjektside for E18 Ramstadsletta–Nesbru hos Statens vegvesen
* Medvirkningsportal og informasjon om prosjektet
Juristmållaget

**Juristmållaget** er et yrkesmållag i Noregs Mållag. Det ble stiftet i 1934, lå nede en tid, og ble gjenreist i 1954. Den viktigste faste aktiviteten til Juristmållaget er et årlig skriveseminar for jurister og studenter. I tillegg har Juristmållaget jevnlige uformelle treff i Oslo og Bergen, og årsmøte med foredrag om krysningspunktet mellom jus og språk. I 2012 hadde Juristmållaget 106 betalende medlemmer.

I august 2006 delte Juristmållaget for første gang ut sin målpris. De som har fått prisen er høyesterettsdommer Karl Arne Utgård (2006), professor Nils Nygaard (2007), professor Kåre Lilleholt (2008), lagdommer Asbjørn Nes Hansen (2009),  pensjonert byråsjef og direktør Bergfinn Aabø (2010), professor dr. juris Ola Mestad (2011), professor dr. juris Jørn Øyrehagen Sunde (2012)  og seniorrådgiver Kari Bjørke (2013).

I forbindelse med at Juristmållaget ble 75 år i 2009, gav det ut festskriftet *Mål og rett – Juristmållaget 75 år.*

## Referanser


## Eksterne lenker
* Juristmållaget på Facebook
Gran Turismo 5

***Gran Turismo 5*** (***GT5***) er et bilspill i serien *[[Gran Turismo]]*. Det ble utviklet av Polyphony Digital og gitt ut av Sony Computer Entertainment, for PlayStation 3 24. november 2010.

## Referanser


## Eksterne lenker
* 
*
Kapp Norvegia (Frans Josefs land)

**Kapp Norvegia** er en odde på den russiske øygruppa Frans Josefs land i Barentshavet. Ved denne odden overvintret Fridtjof Nansen og Hjalmar Johansen vinteren 1895/96 etter sitt fremstøt for å nå Nordpolen.

Tuften etter Nansens Johansens overvintringsted ble gjenfunnet i 1990 av en norsk-russisk ekspedisjon.

## Referanser
Norvegiaodden

:*Se også [[Kapp Norvegia]]*.
**Norvegiaodden** (på eldre kart også **Kapp Norvegia**) er en odde på det norske bilandet Bouvetøya i Sør-Atlanteren. Det ligger på Esmarchkysten på vestkysten av øya. Norvegiaodden skiller Selstranda i nord fra Bollevika i sør.

Odden er navngitt etter ekspedisjonsfartøyet «Norvegia», som flere ganger besøkte Bouvetøya under Norvegia-ekspedisjonene 1927–31.

## Eksterne lenker
*
Kapp Norvegia

**Kapp Norvegia** kan vise til:

*Kapp Norvegia (Dronning Maud Land), odde i Antarktis.
*Kapp Norvegia (Frans Josefs land), odden der Fridtjof Nansen og Hjalmar Johansen overvintret fra 1895 til 1896.
*Norvegiaodden, odde på Bouvetøya i Sør-Atlanteren.
Jónas Kristjánsson

**Jónas Kristjánsson** (født 10. april 1924, død 7. juni 2014) var en islandsk filolog, historiker og forfatter. Han var mangeårig direktør ved  Árni Magnússon institutt, en stilling han ble pensjonert fra i 1994.

Han publiserte flere bøker og studier om islendingesagaer. Han var medlem av Det Norske Videnskaps-Akademi, og ble utnevnt til kommandør av St. Olavs Orden i 1992.

## Referanser
Borger Thomas

**Borger Engelbreth Bergmann Thomas** (født 15. februar 1995) er en norsk fotballspiller som er keeper for Heming.

Han har tidligere spilt for Bærum Sportsklubb. Etter at han kom til Strømsgodset før 2012-sesongen har han også vært utlånt til Drammen FK og Stabæk. Thomas fikk sin debut for Stabæk 24. mai 2014, men ble utvist etter bare 4 minutter og erstattet av Simen Omholt-Jensen.

Den 7. august 2015 ble Borger Thomas lånt ut fra Strømsgodset til Hamarkameratene ut 2015-sesongen. Den 11. januar 2016 ble Thomas lånt ut fra Strømsgodset til Nybergsund ut vårsesongen 2016.

Han har vært elev ved Nadderud videregående skole.

## Referanser


## Eksterne lenker
*
Tekstkorpus

**Tekstkorpus** (flertall: *-korpora*, fra latin: «legeme»), eller *korpus*, flertall *korpora*, er en samling av maskinelt lesbare tekster som tjener et bestemt formål, samt overholder regler for innhold og format.

For språkforskere (datalingvister) er tekstkorpus et stort og strukturert sett av tekster (vanligvis elektronisk lagret og prosessert), som benyttes som utgangspunkt for analyser av språk. Til støtte for analysen er tekstenes ord ofte annoterte, det vil si forsynet med opplysning om ordklasse, ordstamme eller faste vendinger. På grunnlag av dette analyseres setningers grammatiske struktur. Anvendelsesområder er oversettelse og talegjenkjennelse.

## Arkeologisk korpora
Tekstkorpora er også benyttet i studiet av historiske dokumenter, for eksempel i forsøk på å tyde eller dekryptere oldtidstekster, eller i tekstkritisk bibelforskning. En del arkeologisk korpora kan være av slik kort varighet at de gir et øyeblikksbilde av tiden. En av de korteste i så måte kan være *[[Amarnabrevene]]* (rundt 1350 f.Kr.) som strakte seg 15-30 år i tid. Korpus til en oldtidsby, eksempelvis *Kültepetekstene* i Kanesj i dagens Tyrkia, kan gå gjennom en rekke av korpora, bestemt av dateringen av deres funnsteder.

## Kjente tekstkorpora

* '''Google N-Grams Corpus''', største engelske korpus bestående av 155 milliarder ord, men har også tekstkorpus for andre språk.
* '''American National Corpus''', 22 millioner amerikansk-engelske ord skrevet og snakket siden 1990
* '''Bank of English''', totalt 550 millioner ord per 2012, en samling av engelske tekster, men også en del amerikansk og australsk data
* '''British National Corpus''', tekstkorpus på 100 millioner ord i testprøver fra skriftlig og muntlig engelsk fra en rekke kilder.
* '''German Reference Corpus'''  (DeReKo), mer enn 4 milliarder ord av tysk samtidstekster
* '''Tatoeba''', en parallell korpus som inneholder rundt 913 000 setninger på 90 språk.
* '''Spansk tekstkorpus'''  ved Molino de Ideas som inneholder 660 millioner ord. (spansk)
* '''Oslo Multilingual Corpus''', en samling av tekstkorpus på Universitetet i Oslo bestående av originaltekster og oversettelser fra flere språk. (engelsk)
* '''English-Norwegian Parallel Corpus''' , et norsk forskningsprosjekt (på engelsk) som synes å ha stoppet opp, men som fortsatt er tilgjengelig.

## Referanser
Soga om røykdølane

***Soga om røykdølane*** (norrønt *Reykdæla saga ok Víga-Skútu*) er en islendingesaga fra ca 1240/1250. Historien foregår på Nord-Island i andre halvdel av 900-tallet. Sagaen «består af to dele, der kun er løseligt forbundet. Første del handler om Vémundr fra Reykjadalr og dennes ædelmodige slægtning Askell gode; anden del handler om Víga-Skúta fra Mývatnssveit og hans stridigheder med svigerfaderen Víga-Glúmr». De to delene utgjør henholdsvis sagaens 16 første og 14 siste kapitler.

Vemund i sagaens første halvdel er en mann som liker å yppe til strid, og dette skaper ofte problemer til skade for Askell. Askell representerer mange av de kristne dydene som ble verdsatt på den tiden da sagaen ble skrevet: «he represents a noble heathen conceived of by the saga author in terms of Christian virtues», «den vakre skildring av hans retfærdstrang og menneskekjærlighet kan være 'historisk' nok,; like fuldt fristes vi til å mene at en geistlig har del i fortællingen». Da han blir dødelig såret forsøker Askell å skjule såret, for å unngå å egge til hevn. Askell ber også eksplisitt om å bli begravet uten gravgaver og eiendeler. Askells sønn Torstein frafaller kravet om hevn for drapet, fordi han mener at det er i farens ånd.

Torsteins bror og Askells sønn, Víga-Skúta («Draps-Skúta» eller «Morderen Skúta»), er imidlertid en mann for hevn og drap. Mens Vemund har tilfeldige sammenstøt med sine uvenner, består Skútas del av sagaen av en serie kamper mot drapsmenn som Skútas fiender sender mot ham. Den som til sist lykkes med å drepe Skúta er Torgrim, som har alliert seg med Skútas fosterdatter Sigrid. Hun forteller ham om hemmelige veier inn i Skútas hus som Skúta har anlagt som fluktveier. 

Sagaen har blitt beskrevet som «primitive in composition, a collection of short þættir, often clumsily or tenuously linked» Sagaen har ett kapittel til felles med *[[Víga-Glúms saga]]*, en beretning om Skútas reise til Eyjafjörður for å angripe Víga-Glúm. Jónas Kristjánsson argumenterer for at dette opprinnelig må ha vært en separat tekst, en «*Skútu þáttr*», som verken forfatteren av Víga-Glúms saga eller Reykdæla saga hadde evner til å skrive.

Deler av sagaen er kjent fra pergamentshandskriftet AM 461 fra 1400-tallet, de øvrige delene av teksten er bare kjent fra senere papirhåndskrifter. Sagaen er også kjent med navnet *Vémundar saga ok Víga-Skútu* Sagaen ble oversatt til nynorsk som *Soga om røykdølane* av Leiv Dyrhaug i 1981, og av Lars S. Vikør i fembindsverket *Islendingesagaene*, 2014.
## Referanser


## Eksterne lenker
* sagadb.org, norrøn fulltekst
Medicinsk Revue

***Medicinsk Revue*** (etablert 1884 i Bergen, nedlagt 1938) var et norsk medisinsk tidsskrift med base i forskningsmiljøet ved Bergens Museum (i dag Universitetet i Bergen). Det ble etablert av bergenslegene Eduard Bøckmann, Gerhard Armauer Hansen, Joachim Wiesener og Klaus Hanssen. Det ga ut en del originalt arbeide fra norske forskere, men for det meste gikk det i gjenutgivelser av arbeider som utlendinger hadde gjort.

Blant redaktørene finner man Knud Magnus Haaland 1917–18.

I likhet med *[[Norsk magasin for lægevidenskaben]]* (1840–1938) ble *Medicinsk Revue* innlemmet i *[[Nordisk Medicin]]* som hadde vært utgitt siden 1928.

Medstifteren Joachim Wiesener (1843-88) hadde neppe sett for seg at han skulle komme på forsiden av tidsskriftet, med svart sørgerand rundt hans nekrolog. Dr Wiesener og hans kone pådro seg tyfoidfeber da de besøkte Roma i 1876, og ble innlagt på sykehus da de nådde København på hjemreisen. Men dr Wiesener hadde utviklet galleblærebetennelse, og den gang kjente man ingen annen behandling enn å fjerne galleblæren og håpe det beste. I snitt ble han årlig plaget med 1-2 anfall med store smerter og oppkast, men våren 1888 inntraff en voldsom forverring etter at han fikk et kraftig dunk mot magen. Bestevennen Klaus Hanssen tilså ham, også de siste døgnene da han kastet opp blod som luktet avføring. Straks etter vennens død obduserte Hanssen ham, og resultatet ble publisert i *Medicinsk Revue* sammen med minneordet som var trykt på forsiden. For Klaus Hanssen var dette den største ære han kunne vise sin venn dr Wiesener, som selv hadde obdusert Ole Bull i 1880.

## Referanser
Velimeşe

**Velimeşe** er en by i provinsen Tekirdağ i Tyrkia. 

## Geografi og befolkning
Byen ligger i Thrakia i den europeiske delen av Tyrkia, nord for Çorlu-elven, en liten sideelv til elven Ergene og motorveien Otoyol 3, som forbinder İstanbul og Kapıkule ved den bulgarske grensen. 

Befolkningen i byen var i 2011 målt til 7 893.

## Historie
I det 19. århundre var det en offentlig gård som ble brukt til militærtrening der byen nå ligger. Navnet på gården var *Velipaşa*, en referanse til en pasja  i det osmanske riket. Etter den russisk-tyrkiske krig (1877-1878) bosatte tyrkiske flyktninger fra Bulgaria og Serbia seg på gården, og bosetningen fikk navnet Velimeşe. 

I begynnelsen av det 20. århundre ble stedet okkupert to ganger. I 1912 ble det okkupert av Bulgaria under den første Balkankrigen, men under den andre Balkankrigen ble byen gitt tilbake til Tyrkia. Mellom 1920 og 1922, etter den første verdenskrig, var byen okkupert av Hellas. Den 15. oktober 1922 ble Velimeşe overført til Tyrkia igjen. 

I 1974 fikk stedet bystatus.

## Økonomi
Velimeşe er en voksende by. Korn, solsikker og brødkorn er hovedeksportene, men mesteparten av byens beboere jobber i fabrikker som ligger rundt byen. 

## Referanser
Cheng Jiasui

**Cheng Jiasui** (); født ca. 1565 i Xiuning i provinsen Anhui i Kina, død 1643) var en kinesisk maler og dikter under Mingdynastiet (1368&ndash;1644).

Cheng bodde i Jiading nær Shanghai. Chengs landskapsmalerier var i samme stil som Huang Gongwangs og Ni Zans i deres ville og naturlige stil. Cheng skrev også mange dikt. Sammen med Tang Shisheng (唐时升), Lou Jian (娄坚) og Li Liufang (李流芳) inngår han i gruppen kalt «Jiadings fire lærere» (嘉定四先生)

## Referanser


## Litteratur
* 
* Ci hai bian ji wei yuan hui (辞海编辑委员会）. Ci hai （辞海）. Shanghai: Shanghai ci shu chu ban she （上海辞书出版社）, 1979.
Hasan Şaş

**Hasan Şaş** (født 1. august 1976 i Karatas i Adana) er en tidligere tyrkisk fotballspiller og nåværende assistenttrener for Galatasaray. Han er en tidligere tyrkisk landslagsspiller. Han spilte 40 A-landslagskamper for Tyrkia og scoret to mål. Hasan Şaş er mest kjent for sine gode prestasjoner under VM i fotball 2002, der han blant annet scoret to mål. Hasan Şaş er også kjent for sin tid i Galatasaray, der han blant annet var i elleve år som spiller. Hasan Şaş spilte på midtbanen i hele sin karriere.

## Meritter
* Süper Lig (5): 1998/1999, 1999/2000, 2001/2002, 2005/2006 og 2007/2008
* Türkiye Kupası (3): 1998/1999, 1999/2000 og 2004/2005
* TSYD Cup (2): 1998/1999 og 1999/2000
* TFF Süper Kupa (1): 2008
* UEFA-cupen (1): 1999/2000
* UEFA Super Cup (1): 2000
* VM i fotball 2002: 3.-plass

## Eksterne lenker
*
Hans Marius Wilhelm Løvaas

**Hans Marius Wilhelm Løvaas** (født 25. februar 1848 i Bergen, død 5. september 1890 i Jelse) var en av Norges tidlige friluftsmalere, og lot seg inspisere av de franske friluftsmalerne til å male ute i naturen.

Han var først på et handelskontor, men brukte all sin fritid på å utdanne seg innen tegning. I 1869 fikk han endelig en friplass på Eckersbergs Malerskole i Kristiania og fortsatte senere sine studier under Morten Müllers veiledning. I 1872 reiste han til Düsseldorf og ble Ludvig Munthes elev.

## Referanser
Adnan Menderes

**Adnan Menderes** (født 1899 i Aydın i Det osmanske rike, død ved henrettelse 17. september 1961 i İmralı) var en tyrkisk politiker. Han ble i 1950 den første demokratisk valgte statsminister i Tyrkia. I 1960 ble han avsatt i et militærkupp og deretter henrettet.

## Liv og virke
### Bakgrunn
Adnan Menderes var sønn av godseieren İbrahim Ethem fra Güzelhisar i provinsen Aydın. I ungdommen spilte Menderes i fotballklubbene Karşıyaka SK og Altay Izmir. Han tok et studium ved Robert College i Istanbul og studerte deretter rettsvitenskaper i Ankara, med slutteksamen i 1935.

### Tidlig virksomhet
Menderes var jurist. Han arvet meget jord, men solgte mye av den og beholdt bare en gård, der han innførte moderne jordbruksmetoder og utviklet til et modellbruk.

### Politikk
Fra begynnelsen av 1930-tallet var han aktiv i Det republikanske folkepartiet (*Cumhuriyet Halk Partisi*, CHP), et kemalistisk parti og Tyrkias eneste lovlige parti. Han var valgt til nasjonalforsamlingen  for CHP.  Etter å ha blitt ekskludert fra CHP i 1945, deltok Menderes i 1946 i etableringen av Det demokratiske parti (*Demokrat Parti*), et sentrum-høyreparti. Menderes ledet i 1950 partiet til valgseier. Han ble dermed den første demokratiske valgte statsminister i Tyrkia.

I innenrikspolitikken førte Menderes og Det demokratiske parti en reformpolitikk, både i økonomien og i statsforvaltningen. I økonomien innebar dette et brudd med den kemalistiske planøkonomien. Partiet aksepterte samtidig etablerte tradisjoner og islamske skikker i større grad enn Atatürk og CHP gjorde. Utenrikspolitisk la han Tyrkia tett opp til vestmaktene. Dette resulterte i at Tyrkia i 1952 ble medlem av NATO. Spørsmålet om uavhengighet for Kypros fra Storbritannia var et annet viktig utenrikspolitisk i hans regjeringstid. I 1959 overlevde Menderes en flystyrt i Storbritannia, dit han var på veg for samtaler om situasjonen på Kypros.

Det demokratiske parti med  Menderes i spissen vant gjenvalg i 1954. Landet befant seg i en vanskelig situasjon økonomisk, ikke minst fordi regjeringen hadde åpnet opp for import fra utlandet, noe som svekket landets eget næringsliv. Menderes begynte å slå ned på kritikere, innførte pressesensur og fengslet journalister. Til tross for økende motstand vant han likevel gjenvalg i 1957. 

Da landet i 1960 var stilt overfor en økonomisk krise, tiltok Menderes seg utvidede fullmakter, noe som økte den politiske motstanden mot ham. Den 2. mai 1960 ble Menderes avsatt i et militærkupp gjennomført av kemalistiske offiserer. Han ble stilt for retten av det nye regimet og dømt til døden. Han forsøkte å begå selvmord, men lykkes ikke, og ble i 1961 henrettet på İmralı.

Menderes ble i 1990 politisk rehabilitert. Adnan Menderes lufthavn i İzmir bærer hans navn.

## Referanser
Espen Borge

**Espen Borge** (født 1961) er en norsk tidligere mellomdistanseløper. Han spesialiserte seg på 1&nbsp;500&nbsp;meter og 3&nbsp;000&nbsp;meter&nbsp;hinder. Han representerte IF Hellas (Drammen) og IK Tjalve. Han er norsk mester på 800 meter i 1984 og 1986 og 1&nbsp;500 meter i 1987, 1988 og 1991. Han holdt lenge den norske rekorden på 3&nbsp;000&nbsp;meter&nbsp;hinder på 8.23,11. 

## Personlig rekorder
* 800 meter – 1.47,41 (1984)
* 1&nbsp;500 meter – 3.38,74 (1987)
* 3&nbsp;000 meter hinder – 8.23,11 (norsk rekord fra 1987 til 1995).

## Medaljer i norske mesterskap

## Referanser




## Eksterne lenker
* 
* Norske herreutøvere i IAAF-stevner på etternavnbokstav B
Guatemalabrøleape

**Guatemalabrøleapen** ble tidligere regnet som en underart av kappebrølape og har helt svart pels med unntak av hannens hvite pung. Den brøler høyt og uler i skumringen og ved daggry for å markere troppens territorium, som er på opptil 25 hektar. De fleste troppene består av rundt 7 individer - derav bare en hann, som er opptil dobbelt så stor som hunnen. De eter store mengder lite næringsrike blader.

## Utseende og Utbredelse

* *Utbredelse; [[Mexico]], [[Mellom-Amerika]]*
* *Lengde; 52--64 cm*
* *Hale; 59-69 cm*
* *Vekt; 6,5-11,5 kg*
* *Sosial enhet; flokk*
* *Status; sårbar*

## Referanser


## Eksterne lenker
* 
* ARKive &ndash; bilder og film av Guatemalabrøleape ''(Alouatta pigra)''
* Infonatura
Ferrotypi

**Ferrotypi** (fra gresk ferro, *jern* og typia *avtrykk*) er en utdatert metode for fremstilling av fotografier med positivt trykk. Metoden ble kjent i 1853 og patentert i 1856. Den skilte seg lite fra den etablerte metoden ambrotypi, men der den metoden nyttet en emulsjon av jodkollodium og sølvnitrat mot en glassplate, ble det i ferrotypi brukt en sort- eller brunlakkert jernplate. 

Ferrotypi hadde lavere kvalitet enn ambrotypi, men den var billigere og raskere. Kanonfotografer reiste rundt på tettsteder og markeder med fotokassen og søkte oppdrag. Navnet kanonfotografering kom av kameraets utseende, og fordi bildet ble ferdig på noen minutter. Metoden overlevde til godt inn på 1900-tallet på grunn av tilgjengeligheten, kostnadene og den raske fremstillingen av bildene. 

Bilder av ferrotypi har hatt stor interesse blant historikere siden bildene i større grad viser andre samfunnslag enn det som var vanlig i annen type fotografering.

## Tinntype
**Tinntype** er lik ferrotypi, men det nyttes en tinnbelagt jernplate. Bortsett fra at bildene ble noe lysere skiller metoden seg lite fra ferrotypi. 

## Eksterne lenker
* Fylkesarkivet Vestfold - Fotohistorien
Den røde pimpernell (TV-serie)

***Den røde pimpernell*** er en norsk miniserie på tre episoder som ble sendt på NRK Fjernsynet i 1968. Serien er basert på Emma Orczys roman med samme tittel fra 1905. Manus var skrevet av Helge Reiss, som også spilte hovedrollen. Handlingen er lagt til den franske revolusjon. Det var NRKs barne- og ungdomsavdeling som stod bak produksjonen. Serien er innspilt i sort-hvitt.

Serien ble sendt i reprise i 1987.

## Handling
Handlingen er lagt til Frankrike under den franske revolusjon. Året er 1792, da revolusjonen hadde utartet til terror og henrettelser (Skrekkveldet) på løpende bånd. Hundrevis av aristokrater møter døden i giljotinen. Midt i dette kaoset klarer en dristig redningsmann å berge flere ofre fra bøddelens grep. Mannen, som kaller seg Den røde pimpernell, klarer – iført de utroligste forkledninger – å lure både Robespierre og hans onde medhjelper Chauvelin. 

Det viser seg at mannen som kaller seg Den røde pimpernell er en britisk adelsmann ved navn Sir Percy Blakeney. Han lever et tilsynelatende bekymringsløst liv i den britiske sosietetsverdenen, men dette er bare et skalkeskjul for hans egentlige virksomhet. Den listige franske ambassadøren i London, Chauvelin, finner imidlertid visse spor og tar opp forfølgelsen.

Tilbake i Frankrike oppstår det omsider en konfrontasjon mellom Percy og Chauvelin, men Percy klarer å flykte og tar seg omsider tilbake til England.

## Episoder
*1. «Madam Guilliotine arbeider»
*2. «Spion på Lord Grenvilles ball»
*3. «En hårsbredd fra døden»

## Om serien

### Bakgrunn
Ved siden av selve hovedboka var TV-manuset til den norske versjonen i betydelig grad basert på Kåre Bings dramatisering fra 1960. Denne dramatiseringen ble lagd for en oppsetning på Oslo Nye Teater samme år. Også i sceneforestillingen spilte Helge Reiss hovedrollen. En hørespillversjon fra 1960 var også basert på teaterstykket.

TV-serien ble innspilt høsten 1967 og våren 1968. Rundt 50 skuespillere medvirket, de fleste i små roller.

### Omtale
Serien fikk god omtale av Aftenpostens TV-anmelder. Den ble for øvrig produsert og sendt i periode hvor NRK lagde TV-serier av en rekke andre kjente ungdomsklassikere, blant annet *[[Den sorte tulipan (TV-serie)|Den sorte tulipan]]* (1964), *[[Greven av Monte Cristo (TV-serie)|Greven av Monte Cristo]]* (1965) og *[[Lille Lord Fauntleroy (TV-serie)|Lille Lord Fauntleroy]]* (1966).

### Produksjonsmannskap

*Manus: Helge Reiss
*Regi: Rolf Clemens
*Instruktør: Merete Skavlan
*Musikk: Sven Lange
*Dekorasjon: Laila Hovland
*Rekvisitter: Anita Ellingsen
*Kostymer: Grete Wang
*Masker: Gunnvor Grønn

## Rollebesetning
*Helge Reiss .... Sir Percy Blakeney/Den røde pimpernell
*Ingerid Vardund .... Marguerite Blakeney
*Alf Malland .... Chauvelin
*Jørn Ording .... Robespierre
*Odd Furøy .... Sir Andrew
*Ole A. Simensen .... Sir Antony
*Hans Stormoen .... Pierre
*Joachim Calmeyer .... Armand
*Knut M. Hansson .... Grev de Tournay
*Rønnaug Alten .... Grevinne de Tournay
*Bente Liseth .... Suzanne de Tournay

## Referanser


## Eksterne lenker
*Serien på NRK Nett-TV
Sprint-NM på skøyter 1976

**Sprint-NM på skøyter 1976** ble avholdt 10. og 11. januar 1976 på Herkules idrettspark i Skien.Teknisk arrangør var Idrettsforeningen Herkules.

Norgesmestere ble Lisbeth Korsmo, Oslo IL for damene etter 3 distanseseire og mesterskaprekorder på begge 500 meterne, den første 1 000 meteren og sammenlagt og Kay Arne Stenshjemmet, Spk Ceres for herrene med mesterskapsrekord sammenlagt.
 
## Mesterskapsrekorder

## Sammenlagt damer senior

:(3s) = Vinner på grunn av 3 distanse-seire.

## Sammenlagt herrer senior

## Kilder
* 
* 
* 
* 

## Eksterne lenker
* 
*
Simon Rolfes

**Simon Rolfes** (født 1982) er en tysk fotballeder og tidligere fotballspiller som er administrerende direktør for sport for Bayer Leverkusen.

## Referanser


## Eksterne lenker
*
Cha 110913-773444

**Cha 110913-773444** (noen ganger forkortet ***Cha 110913***) er et astronomisk objekt som synes være omgitt av en protoplanetarisk skive. Det finnes ingen konsensus om hvorvidt dette objektet skal klassifiseres som en sub-brun dverg (med planetsystem) eller som en fri planet (med et månesystem). Objektet er til og med mindre enn OTS 44 som var den minste kjente brune dvergen frem til oppdagelsen av Cha 110913-773444.

Cha 110913-773444 ble oppdaget av Kevin Luhman og andre ved Pennsylvania State University med hjelp av Spitzerteleskopet og Hubble-teleskopet, samt to jordbaserte teleskoper i Chile.

## Se også
* SCR 1845-6357

## Eksterne lenker
* Cha 110913-773444
* '''NASA''': A Planet With Planets? Spitzer Finds Cosmic Oddball
2MASS J04414489+2301513

**2MASS J04414489+2301513** (ofte forkortet til **2M J044144**) er en ung brun dverg omtrent 450&nbsp;lysår unna med en kompanjong som har ca. 5–10 ganger massen til Jupiter. Massen til den primære brune dvergen er omtrent 20&nbsp;ganger Jupiters masse og alderen er ca. én million år. Det er ikke klart hvorvidt kompanjongen er en sub-brun dverg eller en planet.

## Se også
*2MASS
*2M1207
*HR 8799

## Referanser


## Litteratur
*
UN Women

**FNs organisasjon for kvinners rettigheter og likestilling** (engelsk: *UN Entity for Gender Equality and the Empowerment of Women*), vanligvis kalt **UN Women**, ble opprettet i juli 2010 da FNs generalforsamling vedtok å slå sammen fire allerede eksisterende FN-enheter for å styrke FNs innsats for jenter og kvinner og likestilling. Sammenslåingen trådte i kraft i 2011. Enhetene som ble slått sammen var FNs utviklingsfond for kvinner (UNIFEM), Division for the Advancement of Women (DAW), International Research and Training Institute for the Advancement of Women (INSTRAW) og Office of the Special Adviser on Gender Issues and Advancement of Women (OSAGI).

Arbeidet til UN Women skal utformes på bakgrunn av handlingsplanen Beijing Platform for Action og FNs kvinnekonvensjon (CEDAW).

Høsten 2010 ble Chiles tidligere president Michelle Bachelet utpekt til å lede UN Women. Phumzile Mlambo-Ngcuka var direktør fra 2013 til 2021 og Sima Sami Bahous ble direktør i 2021.

## Oppgaver
UN Womens rolle er:

*Å støtte mellomstatlige organer, som FNs kvinnekommisjon (Commission on the Status of Women), i utformingen av politikk, globale standarder og normer.
*Å hjelpe medlemsstatene å implementere disse standardene, å stille til rådighet hensiktsmessig teknisk og finansiell støtte til de land som ber om det, og skape effektivt partnerskap med sivilt samfunn.
*Å holde FN-systemet ansvarlig for egne forpliktelser for likestilling, herunder regelmessig overvåkning av progresjon i hele systemet.

Basert på visjonene om likestilling i FN-pakten, skal UN Women arbeide for:

*Eliminering av diskriminering mot kvinner og jenter.
*Styrke kvinners stilling.
*Skape likestilling mellom kvinner og menn som partnere og mottakere av utvikling, menneskerettigheter, humanitært arbeid, og fred og sikkerhet.

## Referanser


## Eksterne lenker
*
Ambrotypi

**Ambrotypi** var en nå utdatert metode på 1850-tallet for framstilling av fotografier med negativ trykk på glass laget ved bruk av våt kollodionprosess, men sett mot en mørk bakgrunn framsto det som et positivt bilde. Den mørke bakgrunnen er vanligvis en svart lakk påført glassbasen, men er noen ganger et separat materiale bak glasset, eller selve glassbasen kan være mørk. De var ofte håndtonet og montert i et hengslet etui. Metoden benyttet en emulsjon av jodkollodium og sølvnitrat mot en glassplate. 

Etter oppfinnelsen av daguerreotypier, billigere enn den franske oppfinnelsen, kom ambrotypier for å erstatte dem. Tilsvarende som et trykk på papir, ble de sett ved reflektert lys. Som daguerreotypien eller utskriftene produsert av et polaroidkamera med selvutviklende film, er hvert bilde en unik original som bare kan dupliseres ved å bruke et kamera for å kopiere det. Ambrotypien ble introdusert på 1850-tallet, men i løpet av 1870-tallet ble det i stor grad erstattet av ferrotypi, et lignende fotografi på tynt svartlakkert jern, vanskelig å skille fra en ambrotypi hvis den var under glass.

Betegnelsen ambrotype er et nyord som er avledet fra gresk, ἄμβροτος, *ambrotos*, «udødelig», og *-typi*, fra τύπος, *typos*, «avtrykk». Dette kommer fram i søknaden om patent hvor James Ambrose Cutting (1814–1867) fra Boston i 1854 skrev «Denne oppfinnelsen består i en forbedret prosess for å ta fotografiske bilder på glass, og også i å forskjønne og bevare det samme, som jeg har døpt *’ambrotype’*.»

## Bilder

Fil:1860 Anonyme Un vétéran et sa femme Ambrotype.jpg|Krigsveteran og hans kone, ca. 1860, noe håndtonet
Fil:Cute Blond Boy Glass ambrotype USA.jpg|Ung blond gutty, ca. 1860
Fil:Charlotte Cushman ambrotype.jpg|Den amerikanske skuespilleren Charlotte Cushman, 1859
Fil:Porträtt av man, sittande med vänstra handen stucken inannför rocken - Nordiska Museet - NMA.0052940 1.jpg|Svensk mann, ca. 1860, skade på emulsjon og lakk


## Se også
* Ferrotypi

## Referanser


## Eksterne lenker
* 
* Step by Step Wet Plate Photography
* Making a Photograph During the Brady Era
Agonum belleri

***Agonum belleri***, noen ganger kalt **Beller's ground beetle** (*Bellers markløpere*), er en art av markløpere i familien Carabidae.

## Beskrivelse
Arten er svartmetallisk på farge.

## Utbredelse
Den finnes bare i Pacific Northwest i Nord-Amerika. *A.&nbsp;belleri* lever på torvmosemyrer.

## Referanser


## Eksterne lenker
*
Sukkerspinntåken

**Sukkerspinntåken** (teknisk benenvelse **IRAS 17150-3224**) er en protoplanetarisk tåke i stjernebildet Skorpionen. Avstanden til tåken er ukjent.

## Referanser


## Eksterne lenker
* Hubble tar bilder av sukkerspinntåken og andre dødene stjerner
Protoplanetarisk tåke

**Protoplanetariske tåker** er refleksjonståker som er et forstadium til planetariske tåker. Fasen som en protoplanetarisk tåke er kortvarig, og slutter når sentralstjernen blir varmere og sender ut ultrafiolett stråling som får selve tåken til å gløde, i stedet for at den bare reflekterer lyset fra moderstjernern.

## Se også
* Liste over protoplanetariske tåker

## Referanser


## Eksterne lenker
* 
*
AppleTalk

**AppleTalk** er kommumikasjonsnettverket som ble brukt på Apples maskiner fra lanseringen av Macintosh og fremover til år 2000 til kommunikasjon med perifere enheter som skrivere.
Sonnenburg konsentrasjonsleir

**Sonnenburg konsentrasjonsleir** (tysk: Konzentrationslager Sonnenburg) var en tysk konsentrasjonsleir, den ble åpnet 3. april 1933 i Sonnenburg nær Küstrin i Preussen. De fleste av besetningsmedlemmene fra kvarstadbåtene ble sendt til Sonnenburg i juni og juli 1943.

## Norske fanger
Oscar Magnusson var en av de norske fangene i leiren. 

Arne Moi (f.1919), fra Kristiansand, var ombord på «D/S Gudvang» da den ble senket i Skagerrak 1. april 1942 på vei fra Gøteborg til Storbritannia. Etter flere opphold i tukthus kom han til Sonnenburg i 1943. Han ble sendt videre til Sachsenhausen 1. november 1944 og deretter i februar 1945 videre til Bergen-Belsen, hvor han ble værende frem til frigivelsen i april 1945. Han overlevde krigen, og i 1977 utga han boken "Leiren". 

Lars Andersen Dahll-Larssøn (f.1887), fra Tromøy, Arendal var styrmann på «D/S Gudvang». Han ble også hentet opp av sjøen av tyskerne etter senkingen, og ble sendt til Sonnenburg som NN-fange, etter opphold i interneringsleire i Danmark, Rendsburg og deretter Kiel der han ble dømt til 25 års fengsel. Han satt i fangskap i Sonnenburg helt til våren 1945. Han døde i 1956. I løpet av perioden han tilbragte i Sverige som en del av mannskapet fra Kvarstadbåtene, skrev han flere brev i uken til kone og sønn hjemme i Norge. Brevene er overlevert til og bevart i Arkivet i Kristiansand.  

## Litteratur

* Andresen, Alf Pahlow og Helge Stray Johansen (1948) *Kvarstadbåtene : Gøteborgkonvoien - et kapitel av den norske handelsmarines historie under krigen*, Johan Grundt Tanum, Oslo
* Andresen, Alf Pahlow (1992) *I natt og tåke mot England : kvarstadbåtene – beretning fra en mann ombord*, Cappelen. ISBN 82-02-13804-3
* Magnusson, Oscar (1967) *Jeg vil leve*, Gyldendal Norsk Forlag AS, Oslo.
* Moi, Arne (1977) *Leiren*, Gyldendal. ISBN 9788205490413

## Eksterne lenker
*
Det røde rektangelet

**Det røde rektangelet** (katalogisert **HD 44179**) er en protoplanetarisk tåke som ligger rundt  lysår unna jorden i stjernebildet Enhjørningen.

Det røde rektangelet ble oppdaget på begynnelsen av 1970-tallet da astronomer lette etter kilder for en stjern infrarød stråling. Videre studier viste den rektangulære formen, og i 1973 fikk objektet navnet *Det røde rektangelet* av astronomene Martin Cohen og Mike Merrill.

Stjernen som ligger i midten av Det røde rektangelet startet livet som en sollik stjerne, men er nå nær slutten av livet sitt og kaster fra seg de ytre lagene av gass. Disse lagene er synlige som Det røde triangelet, og de vil om noen tusen år bli en planetarisk tåke etter som stjernen i midten blir mindre og varmere og bader gassen i kraftig ultrafiolett stråling som får gassen til å fluorescere. Stjernen begynte prosessen med å kaste de ytre lagene for ca.  år siden.

Et Hubble-bilde tatt i 1999 viste at tåken var mer formet som en X enn et rektangel.

## Referanser


## Eksterne lenker
* Artikkel om Det raude triangelet av Knut Jørgen Røed Ødegaard
Eggtåken

**Eggtåken** (også kjent som **CRL 2688**) er en protoplanetarisk tåke som ligger rundt  lysår unna jorden i stjernebildet Svanen. Tåken består av løklignende ringer av støv, og tvers igjennom den går det et støvband som stenger ute lyset fra sentralstjernen.

## Referanser
Antoine Risso

**Giuseppe Antonio Risso**, kjent som **Antoine Risso**, (født 8. april 1777 i Nice, død 25. august 1845 samme sted) var en naturforsker. 

På hans tid var Nice et grevskap og en del av Kongedømmet Sardinia, men under Napoleonskrigene ble området midlertidig avstått til Frankrike. Risso publiserte *Ichthyologie de Nice* (1810), *Histoire naturelle de l'Europe méridionale* (1826) og *Histoire Naturelle des Orangers* (1818–1822).

## Referanser


## Eksterne lenker
* Joseph Antoine Risso 1777—1845 Biografi på fransk
Unionsborgerskap

**Unionsborgerskapet**, også kjent som **EU-borgerskapet** er et begrep som ble introdusert ved Maastricht-traktaten og betegner de rettigheter som hver borger i EUs medlemsland har. Unionsborgerskapet er et supplement til de nasjonale statsborgerskapene og kan ikke erstatte disse. Den eneste måten å oppnå unionsborgerskap på er å bli statsborger i et medlemsland.

Unionsborgerskapets innhold er fastlagt i traktaten om den europeiske unions virkemåte (artikkel 18) og Den europeiske unions pakt om grunnleggende rettigheter (kapittel V). Unionsborgerskapet gir rett til å bosette seg hvor som helst i EU og å stemme ved valg til Europaparlamentet og ved kommunevalg. Unionsborgerne kan kontakte EUs institusjoner og andre organer direkte, og har rett til å motta svar på et av de offisielle språkene i EU. Unionsborgere som befinner seg utenfor EU har rett til konsulær beskyttelse fra et annet medlemslands ambassade eller konsulat dersom ens eget land ikke har egen representasjon der.

## EØS-borgere
Gjennom EØS-avtalen har også statsborgere i EØS-landene Norge, Island og Liechtenstein visse av rettighetene som unionsborgere har. De er blant annet likestilt med EU-borgere med hensyn til forbudet mot diskriminering av nasjonalitet, likebehandling, gjennomsiktighet og proporsjonalitet for alle offentlige kontrakter med grenseoverskridende interesse. EØS-borgerne har samme rett som EU-borgerne til fri bevegelighet over landegrensene.

## Se også
* Den europeiske unions historie
* Schengen-avtalen

## Referanser


## Eksterne lenker
* Informasjon om unionsborgerskapet <small>(svensk)</small>  Besøkt 27. juni 2012
Skårdal

**Skårdal** var et lite landområde på Göta älvs østre bredd på høyde med Båhus festning og noen kilometer sydover, omkring 12 km², som var en norsk enklave fra senmiddelalderen, til avståelsen av Båhuslen etter freden i Roskilde i 1658. 

## Historie
Området tilhørte Västergötland i Sverige, men ble i senmiddelalderen avstått til Båhuslen og Norge. De to landsbyene Skårdal og nordre Surte betalte skatt til Norge og var under norsk jurisdiksjon, men tilhørte kirkelig det svenske Nödinge sogn. Det ble sagt at "Med sjelen til Västergötland og med kroppen til Båhuslen". Til området hørte Jordfallet, gropa etter et stort skred som fra 11- til 1300-tallet hadde hindret det nedre løpet av Göta älv.

Ettersom Norge ved Skårdalsenklaven hadde landområder på begge sider av Göta elv, så kunne det tas toll av forbipasserende på elven og landeveien langsetter elven. Dette var én medvirkende årsak til etableringen av byen Nye Lödöse lenger ned i elva.

Et festningsverk, Skårdals skanse, ble oppført på høydedragene over elven og var innblandet i stridigheter under Hannibalsfeiden i 1644-45. Skansen ble inntatt av svenskene høsten 1644, men ble gjenerobret av dansk-norske styrker ledet av Ove Gjedde den 27. januar 1645.

Skårdal ble sammen med hele Båhuslen (unntatt Enningdalen) avstått til Sverige ved freden i Roskilde i 1658.

## Etter 1658
Etter Båhuslens innlemmelse i Sverige 1658 forble Skårdal og nordre Surte i Göteborgs och Bohus län. Den gamle riksgrensen ble beholdt som lensgrense helt til 1888, da endelig Skårdal ble overført til Älvsborgs län. Dette er således det eneste området som har tilhørt Norge som har tilhørt dette lenet. Siden 1998 inngår begge lenene i Västra Götalands län.

## Referanser


## Litteratur
*
Kalebaståken

**Kalebaståken** (teknisk navn: **OH231.8+4.2**) er en protoplanetarisk tåke som ligger rundt  lysår unna jorden i stjernebildet Akterstavnen. Tåken kalles også råtne egg-tåken på grunn av det høye innholdet av svovel som kan lukte som råtne egg på jorden. Tåken er ca. 1,4 lysår lang.

Mye av gassutstrømingene som nå er observert ser ut til å stamme fra en nylig akselerasjon som skjedde for ca. 800&nbsp;år siden. Astronomer tror at Kalebaståken vil være en fullutviklet planetarisk tåke om &nbsp;år.

Gassen i Kalebaståken strømmer utover med hastigheter opp mot 1,5&nbsp;millioner kilometer i timen.

## Referanser
Gomez’ hamburger

**Gomez&#39; hamburger** (også kjend som **IRAS 18059-3211**)  er en protoplanetarisk tåke eller en stjerne som er i sluttfasen av livet sitt like før ho blir til en planetarisk tåke. Tåken er estimert til å ligge ca.  lysår unna jorden i stjernebildet Skytten.

Det spesielle utseende til Gomez&#39; hamburger stammer fra to støvskiver separert av et mørkere støvband. Stjernen som er opphavet til tåken ligger bak det mørke støvbandet, men det er ikke kjent hvorfor stjernen omgir seg med det. En mulighet er at stjernen er en del av et binærsystem og at den spinner raskt og kaster fra seg materiale, for det meste fra ekvatorregionen.

Levetidene til protoplanetariske tåker som Gomez&#39; hamburger er korte, og astronomer regner med at tåken har blitt en planetarisk tåka om mindre enn tusen år.

Tåken blei oppdaget i 1985 av den chilenske observasjonsassistenten Arturo Gomez med Cerro Tololo interamerikanske observatorium sitt 1,5 meters teleskop.

## Referanser


## Eksterne lenker
*
Debbie Dunn

**Debbie Dunn** (født 1978) er en amerikansk sprinter som spesialiserer seg på 400 meter. Hun kommer opprinnelig fra Jamaica, men gikk på *Fairmont Heights High School* i Maryland, og senere Norfolk State University. 

Dunn ble amerikansk statsborger i 2004.

## Referanser

## Eksterne lenker
*
Slørtåken

**Slørtåken** (katalogisert **NGC 6960**) er en supernovarest som ligger ca.  lysår unna jorden i stjernebildet Svanen. Slørtåken spenner over 3 grader på himmelen sett frå jorden; noe som tilsvarer rundt seks fullmåner.

Estimat går ut på at supernovaeksplosjonen som skapte Slørtåken skjedde for 10 til &nbsp;år siden, og da var den synlig som en ekstrastjerne på dagtid (&nbsp;år etter at det skjedde). Restene fra denne eksplosjonen ekspanderer utover med en fart på &nbsp;kilometer i timen og kolliderer med omgivelsene. Energien som da blir frigjort får gass til å gløde, og dette kan ses som Slørtåken.

## Referanser


## Eksterne lenker
* 
* Hubble-foto av utsnitt av tåken
Bak kut teh

**Bak kut teh** (kinesisk: 肉骨茶, *Ròugǔchá*, kantonesisk jyutping: jyoek6 gwat1 caa4jj, pe̍h-ōe-jī: *Bah-kut-tê*) er en kinesisk supperett som er populær i Malaysia, Singapore, Taiwan og Kina, men også i tilstøtende regioner som på Riau-øyene og i det sørlige Thailand. Navnet kan bokstavelig tat oversettes til kjøtt-ben-te», og består i sin enkleste form av kjøttfull svineribbe, som koker i timevis i en buljong av urter og krydder, inklusive stjerneanis, kanel, kryddernellik, kinesisk kvann, frø fra fennikel og hvitløk.

Kinesisk te serveres ofte til retten, i tiltro til at det sper ut eller løser opp de store mengdene fett retten inneholder. Bak kut teh serveres vanligvis som en frokost-rett.

Bak kut teh ble introdusert i Malaysia på 1800-tallet av kinesiske kulier og av arbeidere av hokkienbakgrunn. Retten skulle komplettere bryggeriarbeideres magre kosthold, og fungere som en medisin for å styrke deres helse. Teochew-kinesere kom senere, og den fremste forskjellen mellom Hokkien- og Teochew-varianten av Bak kut teh, er at i Hokkien-varianten benyttes det mørk soya, som gir suppen en mørkere farge.

## Referanser
PMI

**PMI** kan referere til:
* Positiv mental innstilling, salgsteknikk
* Philip Morris International, verdens største tobakksselskap
* IATA-koden til Son Sant Joan lufthavn i Spania
* Picture Music International, plateselskap for musikkvideoer
Liste over kulturminner i Vestby

**Liste over kulturminner i Vestby** er en oversikt over fredede og/eller bevaringsverdige bygninger og elementer i Vestby. Data er hentet fra Riksantikvarens liste over kulturminner.

ID-nummer består av et lenket tall som går direkte til det aktuelle kulturminnet i Kulturminnesøk. 

|}

## Kilder
* Lista er basert på Riksantikvarens liste over kulturminner, klikkbar lenke til hvert enkelt kulturminne finnes i første kolonne i tabellen.

## Eksterne lenker
* 
* Kulturminnesøk hos Riksantikvaren
Diré (krets)

**Diré** er en krets i regionen Timbuktu i Mali. Kretsens administrative senter er Diré. Ifølge forlketellingen av 2009 hadde kretsen 111&nbsp;324 innbyggere. Diré har et areal på 1750 km2.

## Kommuner
Kretsen er inndelt i følgende 13 kommuner:
*Arham
*Binga
*Bourem Sidi Amar
*Dangha
*Diré
*Garbakoïra
*Haïbongo
*Kirchamba
*Kondi
*Sareyamou
*Tienkour
*Tindirma
*Tinguereguif

## Referanser
Lille Lord Fauntleroy (TV-serie)

***Lille Lord Fauntleroy*** er en norsk dramaserie som ble sendt på NRK Fjernsynet i 1966. Manus er ved Helge Reiss, som også spiller en sentral rolle i serien. Rollen som Lord Fauntleroy spilles av Gøsta Hagenlund. Manuset var basert på Frances Hodgson Burnetts roman *[[Lille Lord Fauntleroy]]* fra 1886. Det var NRKs Barne- og Ungdomsavdeling som stod bak produksjonen. Den ble innspilt i sort-hvitt.

Serien ble sendt i reprise i 1972 og i 1978. Begge reprisene ble sendt i fem deler.

## Handling
Cedric bor sammen med sin mor i Boston på slutten av attenhundretallet. Cedric er bestevenn med jevnaldrende Dick som pusser sko på gata, og herr Hobbs som eier dagligvarebutikken. Han er tilfreds med livet. Men en dag dukker det opp en advokat fra England med nyheter som vil forandre hans liv på en drastisk måte. Det viser seg at Cedric er eneste arving til Jarlen av Dorincourt - en styrtrik og mektig adelsmann bosatt i England. Jarlen er hans bestefar og nå vil han at Cedric og moren skal flytte fra venner og kjente i USA og sette kursen mot England, der det er meningen at Cedric (som nå er blitt Lord Fauntleroy) skal flytte inn på slottet hos jarlen. Til alles overraskelse lar den beryktede gamle mannen seg sjarmere av den lille lorden. Cedric, som viser omsorg for alle og enhver, har til og med mye å lære sin bestefar. Et skår i gleden er likevel at hans mor ikke får bo på slottet, men er henvist til et lite hus noen kilometer unna.

Forholdene på slottet blir vanskeligere da en ukjent kvinne dukker opp og hevder at hennes sønn er den egentlige Lord Fauntleroy.

## Om serien

Serien ble godt mottatt av Aftenpostens TV-anmelder. Den norske TV-produksjonen vakte også en viss oppsikt utenfor Norge. Blant annet så viste britiske BBC interesse for å sende den.

Det kan forøvrig nevnes at en norsk hørespillversjon av *Fauntleroy* ble produsert og sendt på *[[Lørdagsbarnetimen]]* allerede i 1955. Rollen som Lord Fauntleroy ble i denne versjonen spilt av Hans Jacob Kinge (f. 1942). Han ble senere utdannet til prest. Gutten som spilte Lord Fauntleroy i TV-serien, Gøsta Hagenlund (f. 1955), har aner i Sverige, hvor hans bestefar var baron. Hans fulle navn er Gøsta Af Geijerstam Hagenlund. Han utdannet seg senere til biolog og har etter det hatt diverse lederfunksjoner innen fylkesmannens miljøavdeling i Sogn og Fjordane.

Den norske versjonen av *Fauntleroy* kom i en periode hvor NRK lagde TV-serier av en rekke andre kjente ungdomsklassikere, slik som blant annet *[[Den sorte tulipan (TV-serie)|Den sorte tulipan]]* (1964), *[[Greven av Monte Cristo (TV-serie)|Greven av Monte Cristo]]* (1965) og *[[Den røde pimpernell (TV-serie)|Den røde pimpernell]]* (1968).

;Produksjonsmanskap
*Manus: Helge Reiss
*Instruktør: Alfred Solaas
*Billedregi: Kent Nilssen
*Dekorasjon: Laila Hovland
*Kostymer: Ivar Karlsen

## Rollebesetning

## Referanser


## Eksterne lenker
*